armvectores/hy_wikipedia_2023 huggingface dataset:
Բունդեսթագի նախագահ

Բունդեսթագի նախագահ (գերմ.՝ Präsident des Deutschen Bundestages կամBundestagspräsident), Գերմանիայի դաշնային խորհրդարանի, Բունդեսթագի ղեկավար, որի գործառույթները նման են խոսնակների գործառույթներին։ Պաշտոնը ըստ գերմանական կանոնադրության համարվում է երկրորդը նախագահից հետո և կանցլերից առաջ։ Բունդեսթագի ներկայիս նախագահն է Բարբել Բասը 2021 թվականի հոկտեմբերի 26-ից։


== Ընտրություններ և գործառույթ ==
Բունդեսթագի նախագահը ընտրվում է Բունդեսթագի ամեն գումարուման սկզբում Դաշնային ընտրություններից հետո, կամ եթե պաշտոնը թափուր է մնում։ Նախագահին ընտրում են Բունդեսթագի անդամները։ Մինչև նախագահի ընտրությունները նրա գործառույթները ժամանակովորապես կատարում է Բունդեսթագի ամենատարեց անդամը, այսպես կոչված Alterspräsident-ը։
Սովորաբար Բուդեսթագի նախագահ է ընտրվում ամենամեծ խորհրդարանական խմբակցությունից։ Գործառույթները սահմանված են եղել դեռևս Վայմարյան հանրապետության ժամանակներից, սակայն այն չի կարգավորվում օրենքով։ Մինչև գումարման ավարտը վաղօրոք հեռացման չափանիշներ չեն սահմանված։ Նախագահության ժամկետը կարող է ավարտվել միայն գումարման ավարտով, եթե նախագահը հրաժարական չի տալի, չի լքում Բունդեսթագը կամ մահանում։ Նա կարող է վերընտրվել մյուս գումարման ժամանակ Բունդեսթագի անդամների կողմից։


== Փոխնախագահներ ==
Բունդեսթագի փոխնախագահները (գերմ.՝ Vizepräsident des Deutschen Bundestages կամ Bundestagsvizepräsident) ներկայացվում են այլ խորհրդարանական խմբակցություններից։ Փոխնախագահների քանակը սահմանված չէ և համաձայն Բունդեսթագի կանոնակարգի յուրաքանչյուր խորհրդարանական կուսակցություն պետք է ունենա առնվազն մեկ փոխնախագահ։


== Ծանոթագրություններ ==
Աբել Ռամիրես Ագիլար

Աբել Ռամիրես Ագիլար (իսպ.՝ Abel Ramírez Águilar, մայիսի 22, 1943(1943-05-22), Մեխիկո, Մեքսիկայի Միացյալ Նահանգներ - հուլիսի 19, 2021(2021-07-19), Մեխիկո, Մեքսիկայի Միացյալ Նահանգներ), մեքսիկացի քանդակագործ, ով ԱՄՆ-ում, Կանադայում, Ճապոնիայում, Եվրոպայում փայտե քարե, մետաղե, սառցե և ձյունե քանդակների համար արժանացել է տարբեր մրցանակների։ Սովորել է Մեքսիկայում և Նիդերլանդներում, 1960 թվականից մասնակցել է անհատական և խմբակային ցուցահանդեսների։ Ձյունե և սառցե քանդակներով սկսել է զբաղվել 1980-ական թվականներին Քվեբեկ այցելությունից հետո, նախ սիրողական, ապա՝ պրոֆեսիոնալ։ 1992 թվականի ձմեռային օլիպիական խաղերի ժամանակ ներկայացել է ձյունե և սառցե քանդակներով և արժանացել է ոսկե մեդալի։


== Կենսագրություն ==

Աբել Ռամիրես Ագիլերը ծնվել է Մեխիկոյում։ Արվեստի նկատմամբ հետաքրքրությունն ու տաղանդն ի հայտ է եկել վաղ տարիքից։
Ստացել է ճարտարապետական կրթություն։ Քանդակագործություն ուսանել է 1958, 1963, 1967 և 1968 թվականներին "La Esmeralda" գեղանկարչության, քանդակագործության և փորագրության ազգային դպրոցում, Խոսե Չավես Մորադոյի դասարանում, 1958-1963 թվականներին կերամիկա, ապակեգործություն և ջնարակ է սովորել Մեխիկոյի դիզայնի և արհեստների ազգային դպրոցում։ 1962 թվականին կրթաթոշակ է ստացել սովորելու Ռոդ Այլենդի դիզայնի դպրոցում։
Ռամիրեսը հմուտ ջրասուզակ է, գրանցված մարզիչ և Ստորջրյա գործունեության մեքսիկական ֆեդերացիայի հիմնադիր։ Նա Մեքսիկայում առաջինն է կատարել ստորջրյա լուսանկարներ, երբ երկրում դեռևս ստորջրյա անհրաժեշտ սարքավորումներ չկային կառավարության կողմից ներմուծման արգելքների պատճառով։ Ռամիրեսը ստորջրյա լուսանկարների բազմաթիվ ցուցահանդեսներ է ունեցել Մեքսիկայում և արտերկրում։ 1975 թվականին Համաշխարհային ստորջրյա ֆեդերացիայի կողմից Ստոկհոլմում ստորջրյա լուսանկարչության համար արժանացել է Գրան պրի մրցանակի։

Գեղանկարների և քանդակների բազմաթիվ ցուցահանդեսներից հետո 1979 թվականին Հոլանդիայի կառավարության կողմից ստանում է Հաագայի գեղարվեստի թագավորական ակադեմիայում սովորելու կրթաթոշակ։ 1980-1981 թվականներին Հաագայում միաժամանակ հրավիրվում է աշխատելու Ինգրիդ Ռոլեմա արտիստիկ հիմանդրամում։

Մինչև 1980 թվականը Ռամիրեսը երբևէ ձյունով չի աշխատել։ Քվեբեկ կատարած այցելությունից հետո նա տարվում է ձյունե և սառցե քանդակներով։ Ձյունե և սառցե քանդակների բնագավառում ձեռք է բերում նոր քանդակագործ ընկերներ և սիրողական մակարդակով սկսում զբաղվել դրանով, այնուհետև կատարելագործվում է այդ բնագավառում։
Բնակվում է Մեխիկոյում։
Ռամիրեսն անհատական և խմբակային ցուցահանդեսների է մասնակցել ավանդական փայտե, քարե աշխատանքներով, ավելի ուշ՝ ձյունե և սառցե քանդակներով մի շարք երկրներում՝ Շվեդիա, Նորվեգիա, Ֆինլանդիա, Ֆրանսիա, Կանադա, ԱՄՆ, Ճապոնիա, Կոլումբիա, Արգենտինա, Շոտլանդիա, Լեհաստան, Հունգարիա, Բանգլադեշ։ Մեքսիկայում ամեն տարի մասնակցում է մետաաղե, քարե, փայտե քանդակների ցուցահանդեսների, ինչպես նաև Տուլտեպեկի քանդակագործության սիմպոզիումին, Օախակայի միջազգային փառատոնին, Մադերայի քանդակագործության ազգային մրցույթին և այլն։
Արգենտինայի Վիլյա Կառլոս Պաս քաղաքի տուրիստական համալիրի լսարանը 1998 թվականին անվանվել է Ռամիրեսի անունով։ 1998 թվականից անդամակցում է Մեքսիկայի գեղարվեստի սրահին, 2001 թվականին արժանացել է El Tlacuilo մեդալի։ Անդամակցում է նաև Մեքսիկայի նկարիչների միությանը։


== Ծանոթագրություններ ==
Թաավի Աաս

Թաավի Աաս (էստ․՝ Taavi Aas, հունվարի 10, 1966(1966-01-10), Տալլին, Էստոնական ԽՍՀ, ԽՍՀՄ), Էստոնացի քաղաքական գործիչ, Տալլինի քաղաքապետ (2017 թվականի նոյեմբերի 9-ից), Էստոնիայի Կենտրոնական կուսակցության անդամ։


== Կենսագրություն ==
Թաավի Աասը ծնվել է 1966 թվականի հունվարի 10–ին Տալլինում։ Սովորել է Գուստավ Ադոլֆի գիմնազիայում, որն ավարտել է 1984 թվականին։ 1991 թվականին ավարտել է էստոնիայի գյուղատնտեսական ակադեմիայի տնտեսագիտության և գյուղատնտեսության կառավարման ֆակուլտետը, որից հետո աշխատել է որպես կաթնամթերքի գործարանի գլխավոր տնտեսագետ և Պիլցամաայի քաղաքապետարանի տնտեսական խորհրդատու։ 1993 թվականին դարձել է «Պիլցամաա» կաթնամթերքի միավորման գործադիր տնօրեն։ 1997-2005 թվականներին եղել է «E-PIIM» ընկերության ֆինանսական տնօրենը, իսկ 2004 թվականին դարձել է նաև կառավարման խորհրդի անդամ։
2005 թվականի ապրիլին Աասը ընտրվել է Տալլինի փոխքաղաքապետ։ Այդ պաշտոնում ղեկավարել է Տալլինի քաղաքային խորհրդի պլանավորման և տրանսպորտային խորհրդի աշխատանքները։
Աասի անմիջական հսկողության ներքո 2013 թվականի հունվարին Տալլինում քաղաքացիների համար հասարակական տրանսպորտը դարձել է անվճար։
2010 թվականին ընտրվել է Էստոնիայի քաղաքների միության կառավարման խորհրդի նախագահ։ 2015 թվականի սեպտեմբերին Տալլինի քաղաքապետ Էդգար Սավիսաարի լիազորությունների դադարեցումից հետո քաղաքապետի պարտականությունները հանձնվել են փոխքաղաքապետ Թաավի Աասին։
2017 թվականի մայիսի 15-ին Կենտրոնական կուսակցությունը Տալլինի քաղաքապետի պաշտոնում հաստատել է Աասի թեկնածությունը։ Նույն տարվա նոյեմբերի 9-ին Տալլինի քաղաքային ժողովը նրան ընտրել է քաղաքապետ։
Թաավի Աասն ամուսնացած է և ունի երեք երեխա։


== Ծանոթագրություններ ==


== Արտաքին հղումներ ==
«Թաավի Աաս»։ Տալլին քաղաքի պաշտոնական կայք։ 2017-12-14։ Արխիվացված օրիգինալից 2017-12-25-ին։ Վերցված է 2017-12-25
Իրսոն (այլ կիրառումներ)

Իրսոն, կարող է վերաբերել՝

Իրսոն - Ֆրանսիայի հյուսիսում գտնվող համայնք
Իրսոն - Ֆրանսիայի կանտոն
Ռոսանա Բերտոնե

Ռոսանա Բերտոնեе (իսպ.՝ Rosana Bertone, մայիսի 9, 1972(1972-05-09), San Salvador, San Salvador Department, Էնտրե Ռիոս, Արգենտինա), Արգենտինայի պետական և քաղաքական գործիչ։ 2015 թվականի դեկտեմբերի 10-ից զբաղեցնում է Հրո Երկիր նահանգի նահանգապետի պաշտոնը։


== Կենսագրություն ==
Ռոսանա Բերտոնեն ծնվել է 1972 թվականի մայիսի 9-ին Արգենտինայի Էնտրե Ռիոս նահանգի Սան Սալվադոր քաղաքում։ 1995 թվականին ավարտել է Դել Լիտորալ ազգային համալսարանի իրավաբանական ֆակուլտետը։ 2001 թվականին ընտրվել է Արգենտինայի Պատգամավորների պալատ Հրո Երկրից, վերընտրվել է 2005 և 2009 թվականներին։ 2010 թվականին նա դեմ է հանդես եկել երկրում միասեռ ամուսնությունների օրինականացման իր կուսակցության ծրագրերին։
2011 թվականին Ռոսանա Բերտոնեն մասնակցել է Հրո Երկրի նահանգապետի ընտրություններին, սակայն երկրորդ փուլում պարտվել է Ֆաբիան Ռիոսին։ 2013 թվականին Ռոսանա Բերտոնեն Արգենտինայի Սենատ է ընտրվել Հրո Երկրից:2015 թվականին նա կրկին առաջադրել է իր թեկնածությունը Հրո Երկրի նահանգապետի պաշտոնում՝ առաջին փուլում հավաքելով ձայների 42,26 %-ը։ 2015 թվականի հունիսի 28-ին Ռոսանա Բերտոնեն հաղթել է Ֆեդերիկո Սյուրանոյին՝ հավաքելով ձայների ավելի քան 50% -ը և դառնալով Հրո Երկրի նահանգապետ։


== Ծանոթագրություններ ==
Մ.թ.ա. 366


== Դեպքեր ==


== Ծնունդներ ==


== Մահեր ==
(7971) Մեկբախ

(7971) Մեկբախ (անգլ.՝ Meckbach), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,573849 ա. մ., առավելագույնը մոտենում է 2,2937 ա. մ. հեռավորության վրա և հեռանում 2,854 ա. մ.։ Արեգակի շուրջ մեկ ամբողջական պտույտ է կատարում 1508,25 երկրային օրվա ընթացքում, իր ուղեծրով շարժվելով միջինում 0,238687 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7971) Մեկբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալիե Կորյակի

Մալիե Կորյակի (ռուս.՝ Малые Коряки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազատ (բաց) լիցենզիան հեղինակային իրավունքում

Ազատ կամ բաց լիցենզիան համաձայնություն է, որով մտավոր գործունեության արդյունքի կամ անհատականացման միջոցի նկատմամբ բացառիկ իրավունք ունեցող կողմը (լիցենզատուն) պարզեցված կարգով մյուս կողմին (լիցենզառուին) թույլատրում է ոչ բացառիկ ձևով օգտագործել մտավոր սեփականության համապատասխան օբյեկտը։
Ազատ (բաց) լիցենզիան հեղինակի գույքային իրավունքների օտարման միջոց է։ Հեղինակային իրավունքը հանդիսանում է մտավոր սեփականության ինստիտուտներից մեկը։ Հեղինակային իրավունքի նորմերով կարգավորվում են գիտության, գրականության, արվեստի երկերի ստեղծման և օգտագործման կապակցությամբ առաջացող (գույքային և անձնական ոչ գույքային) հարաբերությունները։ Սակայն ազատ (բաց) լիցենզիայի նկատմամբ կիրառելի չեն այն սկզբունքները, որոնք կիրառելի են հեղինակային պայմանագրի և լիցենզիայի պայմանագրի նկատմամբ։
Ազատ (բաց) լիցենզիան կարգավորված չէ ՀՀ քաղաքացիական օրենսգրքով։ Վերջինիս վերաբերյալ կարգավորում կա ՌԴ քաղաքացիական օրենսգրքում՝ ի ղեկավարումն 1286․1 հոդվածի։
Ազատ (բաց) լիցենզիայի առաջացման նախադրյալները
Թվային տեխնոլոգիաների առաջացումը, զարգացումը մեծապես փոխեց հասարակական հարաբերություններում մասնակիցների մասնակցության ձևը, միջոցները և նախկինում ընդունելի պատկերացումները։ Այդ փոփոխությունները ընդգրկեցին հասարակական հարաբերությունների լայն շրջանակ և հետևանք հանդիսացան հասարակական հարաբերությունների նոր ձևերի առաջացման։ Այս համատեքստում թվային տեխնոլոգիաները և, մասնավորապես, համացանցը փոխեց գիտելիքի և մշակույթի՝ իրավական, տնտեսական և սոցիալական հասանելիությունը և օգտագործումը։ Մարդկության պատմության մեջ առաջին անգամ ստեղծվեց մի գործիք, որը հիմք հանդիսացավ գիտելիքի և մշակույթի միասնական բազայի ստեղծման և գործարկման համար, մի հարթակ, որտեղ մարդկությանը հնարավորություն ընձեռնվեց հասանելի լինել գիտելիքի և մշակույթի հնարավոր անսահմանափակ ռեսուրսներին։
Թվային տեխնոլոգիաները փոխեցին ոչ միայն հեղինակային իրավունքի օբյեկտների արտահայտման ձևերը, օգտագործման և տարածման միջոցները, այլև՝ իրավատերերի, հեղինակների, օգտագործողների վարքագիծը։ Համացանցը օգտագործողները կամա, թե ակամա դառնում են հեղինակային իրավունքի օբյեկտների ակտիվ տարածողներ։ Վերջիններս ոչ միայն կարողանում են ազատորեն տարածել հեղինակային իրավունքի օբյեկտ հանդիսացող կոնտենտը, վերարտադրել այդպիսի օբյեկտները, այլև, որոշակի մանիպուլյացաների ենթարկելով, փոխել այդ օբյեկտները, ստեղծել նոր օբյեկտներ։ Նշվածի պայմաններում վերանում է ոչ միայն հեղինակների և օգտագործողների միջև գոյություն ունեցած սահմանը, այլև հեղինակային իրավունքի օբյեկտների մասնավոր և հասարակական օգտագործման միջև եղած սահմանը։


== Ծանոթագրություններ ==
Թթուջուրի պատմության և մշակույթի անշարժ հուշարձանների ցանկ (այլ կիրառումներ)

Թթուջուրի պատմության և մշակույթի անշարժ հուշարձանների ցանկ, կարող է վերաբերել՝

Թթուջուրի պատմության և մշակույթի անշարժ հուշարձանների ցանկ - Արագածոտնի մարզի Թթուջուր գյուղի պատմության և մշակույթի հուշարձանների ցանկը
Թթուջուրի պատմության և մշակույթի անշարժ հուշարձանների ցանկ - Գեղարքունիքի մարզի Թթուջուր գյուղի պատմության և մշակույթի հուշարձանների ցանկը
Սիմեռու (գյուղ, Կիիլի շրջան)

Անվան այլ կիրառումների համար տե՛ս՝ ՍիմեռուՍիմեռու (էստ․՝ Sõmeru), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեպանկի (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՍտեպանկիՍտեպանկի (ուկրաիներեն՝ Степанки), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1632 թվականին։
2001 թվականի տվյալներով Ստեպանկի գյուղում բնակվում էր 462 մարդ։ Բնակավայրը զբաղեցնում է 1793 կմ² տարածք։ Բնակչության խտությունը կազմում էր 257,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեստուրլանդ

Վեստուրլանդ (իսլ.՝ Vesturland  - «Արևմտյան տարածաշրջան»), Իսլանդիայի 8 տարածաշրջաններից մեկը, որը գտնվում է երկրի արևմտյան մասում։ Վարչական կենտրոնը Ռեյկյավիկն է։


== Բնակչություն ==


== Տես նաև ==
Իսլանդիայի վարչական բաժանում
Բենքս վարդ

Բենքս վարդ (լատ.՝ Rosa banksiae), վարդազգիների ընտանիքին պատկանող բույս։


== Անվանում ==
Տեսակն իր անվանումն ստացել է ի պատիվ Լոնդոնի թագավորական ընկերության և գիտությունների հովանավոր Ջոզեֆ Բենքսի կնոջ՝ Դորոթի Բենքսի։ Ռուսալեզու գրականության մեջ հանդիպում է Բենքս վարդի քերականական ոչ ճիշտ տարբերակը՝ բենքսային վարդ կամ բենքսի մասուր։


== Տարածման վայր ==
Բենքս վարդը հանդիպում է Չինաստանում՝ Հանսյու, Հուչժոու, Հենան, Հուբեյ , Ցզյանսու, Սըչուան և Յուննան նահանգներում։


== Կենսաբանական նկարագիր ==

Բենքս վարդի թփերն ունեն մինչև 6 մետր բարձրություն, մշտականաչ են, երբեմն կարող են հասնել մի քանի տասնյակ մետրի։ Հին ճյուղերի վրա առկա են խոշոր և կոշտ փշեր, դալար ճյուղերն ունեն կարմրաշագանակագույն երանգ, համարյա մերկ են, փշերը կորացած են, կարճ՝ մինչև 5 մմ։ Մշակովի տեսակների մոտ փշերը բացակայում են։ Տերևները պտուտակավոր են, մինչև 4-6 սմ, թերթիկները գծային-նշտարաձև, կենտրոնաձիգ՝ վերևում սրացող, տերևները էլիպսաձև են, բարակամաշկ, փայլուն, վերևում սրացող։ Ծաղիկներն ունեն 1,5-2,5 սմ տրամագիծ, ծաղկաոտիկները 2,5-3 սմ են, բաժակատերևիկները հինգն են, ծաղկաթերթերը ևս հինգն են, բաժակատերևիկները ձվաձև են, թերթիկները կիսախավոտ են, կարող են լինել հոտավետ, կամ ոչ, սպիտակ կամ դեղին գույնի, հետևի կողմից ձվաձև են, հիմքում՝ սեպաձև, վերևում՝ շրջանաձև։


== Էկոլոգիա ==
Բույսը հանդիպում է հովիտներում թփերի տեսքով, կարող է հանդիպել ծովի մակարդակից 500-ից 2200 մետր բարձրության սովորական ճանապարհների վրա։ Բենքս վարդը լայնորեն մշակվում է Չինաստանում, Հնդկաստանում, կենտրոնական Իրաքում  և աճեցվում է որպես դեկորատիվ բույս։ Անգլիայում հայտնվել է 1807 թվականին։ Տուլոնում աճող սպիտակ բենքս վարդի հին նմուշի մոտ բնի տրամագիծը հիմքում հասել է 70 սմ-ի, բունը կազմված է եղել 6 ճյուղերից, որոնցից ամենահաստը եղել է 45 սմ։ Ծաղկում է մեկ անգամ։


== Օգտագործում ==
Արմատի կեղևն օգտագործվում է դաբաղման համար, Հնդկաստանում և Չինաստանում արմատներն ու տերևներն օգտագործում են ժողովրդական բժշկության մեջ։


== Ծանոթագրություններ ==


== Գրականություն ==
Charles Quest-Ritson, Brigid Quest-Ritson: Rosen: die große Enzyklopädie The Royal Horticultural Society, Übersetzung durch Susanne Bonn; Starnberg: Dorling Kindersley, 2004, Seite 48, ISBN 3-8310-0590-7


== Արտաքին հղումներ ==
Բենքս վարդ: տեղեկություններ IPNI կայում (անգլ.)(Ստուգված է 19 Դեկտեմբերի 2012)
The Plant List: Rosa banksiae W.T. Aiton(անգլ.)(Ստուգված է 19 Դեկտեմբերի 2012)
Flora of China: Rosa banksiae W. T. Aiton(անգլ.)(Ստուգված է 19 Դեկտեմբերի 2012)
Կիլոբայթ

Կիլոբայթ (միջազգային անվանումը՝ Kbyte, KB), ինֆորմացիայի քանակի չափման միավոր, հավասար 1024 բայթի կամ 210 բայթի։
Ինֆորմացիայի չափման առավել մեծ միավորները ձևավորվում են որոշակի թվով բայթերի հաջորդականություններով (1 բայթ=8 բիթ)` կցված հետևյալ բառերին` «Կիլո», «Մեգա», «Գիգա», «Տերա», «Պետա», որոնք համապատասխանում են «210», «220», «230», «240», «250» (1 Կբայթ = 1024 բայթ, 1 Մբայթ = 1024 Կբայթ, 1 Գբայթ = 1024 Մբայթ, 1 Տբայթ = 1024 Գբայթ, 1 Պբայթ = 1024 Տբայթ) բազմապատկիչներին։ Կցված տվյալները գրվում են մեծատառերով։ Թույլատրվում է նաև ինֆորմացիայի միավորների միջազգային գրելաձևը՝ «K», «M», «G», «T», «P», որը խորհուրդ է տրվում Միջազգային էլեկտրատեխնիկական հանձնաժողովի Միջազգային ստանդարտով (KB, MB, GB, TB, PB, Kbyte, Mbyte, Gbyte, Tbyte, Pbyte). Թույլատրվում է հայերեն հետևյալ գրառումները՝ ԿԲ, ՄԲ, ԳԲ, ՏԲ, ՊԲ։
Շատ ժամանակակից օպերացիոն համակարգեր շարունակում են հենվել այն սկզբունքին, որ 1 կիլոբայթը հավասար է 1024, միաժամանակ, հիշող սարքերի արտադրողները հաշվում են այն հավասար 1000 բայթ։


== Ինֆորմացիայի քանակի միավորների միջպետական ստանդարտ ==
Միջպետական ստանդարտ


== Արտահամակարգային միավոր ==
Միավորների միջազգային (ՍԻ) համակարգի տասնապատիկ և բաժնեմասային միավորների անվանումները։
Արտահամակարգային միավոր

		


== Ծանոթագրություններ ==


== Տես նաև ==
Բիթ
Բայթ
Կիլոբայթ
Մեգաբայթ
Գիգաբայթ
Տերաբայթ
Պետաբայթ
Խրիստո Բոտև (մարզադաշտ, Վրացա)

«Խրիստո Բոտև» (բուլղար․՝ Христо Ботев), մարզադաշտ Բուլղարիայի Վրացայի համայնքում, «Բոտև» ֆուտբոլային ակումբի տնային մարզադաշտն է։ Տեղակայված է Վրացա քաղաքում։


== Պատմություն ==
Մարզադաշտը կառուցվել է հետպատերազմյան թվականներին, 1946-1948 թվականներին, և այն ժամանակ նրա տարողությունը կազմել է 21 հազար մարդ։ Նա տեսել է երկու վերանորոգում։ Առաջին վերանորոգումը անցկացվել է 2008 թվականին, որի արդյունքում դրվել են 3000 նսնատեղ երեք կենտրոնական սեկտորներում (գինը կազմել է 150 հազար եվրո)։ Երկրորդ վերանորոգում անցկացվել է 2009 թվականի հունիսին, որի արդյունքում վերանորոգվել է մարզադաշտի մուտքի դիմացում գտնվող Գ սեկտորը (գինը կազմել է 120 հազար եվրո)։ 2009 թվականի հոկտեմբերին մարզադաշտը թույլատվություն է Բուլղարիայի ֆուտբոլային միությունից, որը հնարավորություն է տալիս անցկացնել ազգային առաջնության խաղերը բոլոր մակարդակներում։
2001 թվականի դրությամբ՝ մարզադաշտում եղել են 6 հազար անհատական պլաստիկական նստատեղ։ 2011 թվականին սկսվել է երրորդ վերանորոգման պատրաստումը, պլանավորվում է վերաշինել կողմնային երկու սեկտորները և ավելացնել պլաստիկական նստատեղի քանակը մինչև 12 000։


== Ծանոթագրություններ ==


== Արտաքին հղումներ ==
«Խրիստո Բոտև» մարզադաշտի պաշտոնական կայքէջ
Ալիա (եզր)

Անվան այլ կիրառումների համար տե՛ս՝ Ալիա (այլ կիրառումներ)Ալիա (եբրայերեն՝ עלייה‎, «վերելք», «բարձրացում»), հրեաների հայրենադարձությունը Իսրայել, իսկ մինչև Իսրայելի պետության հիմնումը՝ Պաղեստին։ «Ալիան» սիոնականության հիմնական հասկացողություններից մեկն է, որը այժմ ֆիքսված է «Հայրենադարձության մասին» օրենքի մեջ։ Հակառակ գործընթացը՝ հրեաների արտագաղթը Իսրայելից և Պաղեստինից, կոչվում է յերիդա («անկում», «խոնարհում»)։
Ալիա կատարող հրեան եբրայեներով կոչվում է եբրայերեն՝ עולה‎ «օլե» (իգական՝ «עולה» — «օլա», հոգնակի՝ «עולים» — «օլիմ», հոգնակի իգական՝ «עולות» — «օլոթ»)։ Այդ բառը հիմնականում օգտագործում են քիչ առաջ Իսրայել հայրենադարձված մարդու վերաբերյալ։
Իսրայելի հրեաների գերակշռող մեծամասնությունն այսօր կամ օլիմ է, կամ էլ ալիա կատարածների՝ 1-4-րդ սերնդի ժառանգներ։
Պաղեստինյան իրականությունը ավելի դաժան էր, քան դա կարող էին պատկերացնել Արևելյան Եվրոպայից և Ռուսաստանից եկած ներգաղթյալները. 19-րդ դարի կեսին Պաղեստինն ուներ համեմատաբար փոքր բնակչություն՝ մոտավորապես 400 000 մարդ, որոնցից հրեաները կազմում էին 6 000։ Միայն 1880-ական թվականներին նրանց թիվը սկսեց աճել գլխավորապես ներգաղթյալների հաշվին, հիմնականում դրանք հավատացյալ մարդիկ էին, որոնց նպատակն էր իրենց կյանքի վերջին օրերն անցկացնել և մահանալ սուրբ հողում։
Հրեաների ներգաղթը (եբրայերեն՝ עליה‎՝ ալիա) դեպի Պաղեստին ընդունված է բաժանել հինգ փուլերի՝

Առաջին գաղթ 1882-1903
Երկրորդ գաղթ 1903-1914
Երրորդ գաղթ 1919-1923
Չորրորդ գաղթ 1924-1928
Հինգերորդ գաղթ 1929-1939Պաղեստինի հրեական բնակչությունը հիմնականում համալրվում էր ներգաղթի միջոցով։ Ներգաղթողները գոյատևում էին հիմնականում վարձու աշխատանքի հաշվին, նրանք բացասաբար էին վերաբերվում այն հրեա իդեալիստներին, ովքեր գալիս էին իրենց իսկ աշխատանքի հաշվին ազգային ոգին վերածնելու նպատակով։ Հատկապես ուշագրավ էր երկրորդ ալիան, այն ճակատագրական էր հրեա ժողովրդի համար, քանի որ նրանց թվում էին այն անձինք, ովքեր մեծ դեր խաղացին Իսրայել պետության ստեղծման գործում։ Այդ թվում էր նաև բեն Գուրիոնը, ով ծնվել է 1886 թվականին Ռուսական կայսրությունում գտնվող լեհական Պոլոնա քաղաքում։ Ժամանելով Պաղեստին՝ բեն Գուրիոնը իրականացրեց իր կյանքի երազանքը՝ վերջապես նա Էրեց-Իսրայելում էր՝ հրեական հողի վրա։ Երկրորդ ալիայի մասնակիցների ժամանումից հետո Պաղեստինում հաստատվում են ծանր պայմաններ (մասնավորապես հիվանդություններ) այդ էր պատճառը, որ նրանց գրեթե 80%-ը լքեց Պաղեստինը՝ չդիմանալով ծանր պայմաններին։ Սակայն դա պատճառ չհանդիսացավ, որ բեն Գուրիոնը լքի Պաղեստինը, ավելին, նա դառնում է սիոնիստական շարժման առաջնորդ։ Երկրորդ ալիան իր անջնջելի հետքը թողեց պաղեստինյան հիմնահարցի վրա՝ այն դնելով գործնական հողի վրա։


== Տես նաև ==
Սիոնիզմ
Ֆուձիիդերա

Ֆուձիիդերա (ճապ.՝ 藤井寺市 Ֆուձիիդերա-սի), Ճապոնիայի Օսակա պրեֆեկտուրայում գտնվող քաղաք: Քաղաքի մակերեսը կազմում է 8,89 կմ², բնակչությունը՝ 65 851 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 7407,31 մարդ/կմ²:


== Աշխարհագրական դիրք ==
Ֆուձիիդերա քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում: Այս քաղաքի հետ սահմանակցում են Յաո, Կաշիվարա, Հաբիկինո, Մացուբարա քաղաքները:


== Բնակչություն ==
Քաղաքի բնակչությունը կազմում է 65 851 մարդ (2014 թվականի օգոստոսի 1-ի տվյալների համաձայն), իսկ խտությունը՝ 7407,31 մարդ/կմ²: Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Ֆուձիիդերա քաղաքը խորհրդանշող ծառ է համարվում ճապոնական ծիրանենին, ծաղիկ՝ քրիզանթեմը:


== Տես նաև ==
Կաշիվարա
Կաշիհարա
Յամատոտակադա
Կոկա
Յասու
Ռիտտո
Մորիյամա
Սուձուկա
Օմիհատիման
Կոնան


== Ծանոթագրություններ ==


== Արտաքին հղումներ ==
Ճապոնական Ֆուձիիդերա քաղաքի պաշտոնական վեբկայք(ճապոներեն)
Աբդել Համիդ Զահրավի

Աբդել Համիդ Զահրավի (1855 - 1916, արաբ.` عبد الحميد الزهراوي), արաբ ազգային-քաղաքական գործիչ, թուրքական լծի դեմ արաբական ազատագրական շարժման ղեկավար։ Գործունորեն հանդես է եկել հայերի իրավունքների պաշտպանությամբ և Արևմտյան Հայաստանում բարեփոխումներ անցկացնելու օգտին։ Ելնելով Օսմանյան կայսրությունն ապակենտրոնացնելու սկզբունքից՝ Զահրավին գտնում էր, որ այդ հարցում հայերի և արաբների շահերը համընկնում են, և երկուսն էլ պետք է միավորեն իրենց ուժերը։ Արաբական առաջին կոնգրեսում (1913) արտասանած ճառում Զահրավին ընդգծել է, որ «Մեր հայ եղբայրների դրությունը նման է մեր դրությանը։ Նրանք այնպիսի մարդիկ են, ինչպես մենք, ... նրանք մտածում են այնպես, ինչպես մենք, նրանք պահանջում են ինչպես մենք։ Եվ մենք հաջողություն ենք ցանկանում ինչպես մեզ, այնպես էլ նրանց։ Եվ մենք միասնական ենք Օսմանյան կայսրության ապակենտրոնացման պահանջում»։ Ջեմալ փաշայի հրամանով Զահրավին արաբական ազգային-ազատագրական շարժման մի խումբ ղեկավարների հետ կախաղան է բարձրացվել։


== Ծանոթագրություններ ==
Brazzers

Brazzers, կանադական պոռնոգրաֆիկ տեսահոսթինգ և կայք համացանցում։ Աշխարհի ամենահայտնի պոռնոգրաֆիկ կայքերից մեկն է։ Brazzers-ը հիմնվել է Մոնրեալում։ 2007 թվականից գրասենյակներ ունի Սան Ֆրանցիսկոյում, Հյուտոնում, Նոր Օռլեանում և Լոնդոնում։


== Պատմություն ==
Brazzers-ը հիմնադրվել է վեբ-մշակող Մեթ Քիզերի կողմից Interhub ընկերության շրջանակներում և աշխատեցվել է 2007 թվականի մայիսի 25-ին։ 2010 թվականի մարտին Manwin ընկերությունը (հիմա՝ MindGeek), որը շատ ուրիշ պոռնոկայքերի սեփականատեր էր, գնել է այն։ Չնայած դրան, որ Brazzers-ը ամենահայտնի պոռնոգրաֆիկ կայքը չէ, դրա վրա ավելի շատ տեսահոլովակ կա, քան որևէ այլ նմանաատիպ կայքում։


== Պարգևներ և մրցանակներ ==


== Ծանոթագրություններ ==


== Արտաքին հղումներ ==
{{{1}}} Brazzers. պաշտոնական կայք
Դիբրովա (գյուղ, Յամպոլի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Դիբրովա գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազնվաձորի միջնակարգ դպրոց

Ազնվաձորի միջնակարգ դպրոց, հանրակրթական դպրոց ՀՀ Լոռու մարզի Ազնվաձոր գյուղում։ Հիմնադրվել է 1989 թ․՝ հայկական և ռուսական բաժիններով։
1989 թ․֊ից մինչև 1994 թ․֊ը դպրոցում սովորել է մոտ 200 աշակերտ։ Դպրոցը գործում էր տնակային պայմաններում։
2003 թ․֊ին կառուցվում է նոր տիպային դպրոց՝ ՄԱԿ-ի փախստականների գերագույն հանձնակատարի, Սոցիալական ներդրումների հիմնադրամի և «Վարդանանց ասպետներ» կազմակերպության համաֆինանսավորմամբ։


== Տնօրեններ ==
1989-2000 թթ․ դպրոցի առաջին տնօրենն է եղել Արարատ Բարսեղյանը։
2000-2002 թթ. դպրոցի տնօրենն է եղել Վաղինակ Ֆրանգյանը։
2002 թ.-ի մարտից մինչև այսօր դպրոցի տնօրենն է Սեյրան Սաշայի Շահնազարյանը։


== Ծանոթագրություններ ==
Ռուստամ Սուլեյման

Ռուստամ Սուլեյման (Սուլեյման Ալի-Աբաս օղլի Ռոլստամզադե, մարտի 12, 1906(1906-03-12), Նովխանի, Բաքվի գավառ, Բաքվի նահանգ, Ռուսական կայսրություն - հունիսի 10, 1989(1989-06-10), Բաքու, Ադրբեջանական ԽՍՀ, ԽՍՀՄ), ադրբեջանական խորհրդային բանաստեղծ, դրամատուրգ, հասարակական գործիչ։ Արվեստի վաստակավոր գործիչ (1943), Ադրբեջանի ժողովրդական բանաստեղծ (1960)։ ԽՄԿԿ անդամ 1940 թվականից։ Սոցիալիստական աշխատանքի հերոս (1976)։


== Կենսագրություն ==
Սովորել է Բաքվի (1927 թվականից), ապա Մոսկվայի համալսարանում (1929 թվականից)։ «Տրտմությունից դեպի խնդություն» (1927), «Աստղ» (1934), «Չտպան» (1936), «Գիշերվա ռոմանտիկան» (1938) ժողովածուները նվիրված են կոմերիտմիությանը, քաղաքացիական կռիվների հերոսագործություններին, սոցիալիստ, շինարարությանը։ «Երկու ափ» (1949, ԽՍՀՄ պետական մրցանակ՝ 1950) բանաստեղծությունների ժողովածուն արտացոլում է Իրանում ապրող չքավոր ադրբեջանցիների ծանր կյանքը։ Գրել է նաև «Խոսք ռուս եղբոր մասին» (1960) պոեմը և այլ գործեր։ Պարգևատրվել է Լենինի 4 և այլ շքանշաններով։


== Ծանոթագրություններ ==
Բոլշիե Կորյակի (գյուղ, Վելիժսկի շրջան)

Բոլշիե Կորյակի (ռուս.՝ Большие Коряки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(464) Մագարիա

(464) Մագարիա (անգլ.՝ Megaira), աստերոիդ աստերոիդների հիմնական գոտում։ Հայտնաբերվել է 1901 թվականի հունվարի 9-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,803797 ա. մ., առավելագույնը մոտենում է 2,2347 ա. մ. հեռավորության վրա և հեռանում 3,3729 ա. մ., իսկ Երկրի ուղեծրին Մագարիա աստերոիդը նվազագույնը մոտենում է 1,2576 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1714,82 երկրային օրվա ընթացքում, իր ուղեծրով շարժվելով միջինում 0,209935 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,16° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(464) Մագարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշգորոդի շրջան

Վիշգորոդի շրջան (ուկրաիներեն՝ Вишгородський район), շրջան Ուկրաինայի Կիևի մարզում։
Ստեղծվել է 1973 թվականին։ Վարչական կենտրոնը՝ Վիշգորոդ։


== Աշխարհագրություն ==
Շրջանի տարածքի մակերեսը կազմում է 2031 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 72589 մարդ։ Բնակչության խտությունը կազմում էր 35,74 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ձիթենյաց լեռ

Ձիթենյաց լեռ (եբրայերեն՝ הַר הַזֵּיתִים‎, Հար հա-Զեյթիմ, արաբ․՝ جبل الزيتون ‎‎ Ջեբել ալ-Զեյթուն), լեռ Երուսաղեմ քաղաքի արևելյան կողմում, Կեդրոն գետի ափին։ Ունի երեք կատար (միջին բարձրությունը՝ 809 մետր)։ Անցյալում պատած է եղել ձիթենու ծառերով։ Հրեաների հնագույն սրբավայր է (արմ. լանջերին կան մ.թ.ա. II-I հազարամյակում վիմափոր գերեզմաններ)։ Ըստ ավետարանական ավանդության, արմ. ստորոտի Գեթսեմանի կոչվող պուրակը եղել է Հիսուս Քրիստոսի սիրած մենարանը, որտեղ նա Հուդայի մատնությամբ ձերբակալվել է և խաչվել Գողգոթայում (հետագայում այստեղ հիմնվել է Սուրբ Գերեզմանի եկեղեցին)։ Նույն ավանդության համաձայն՝ Քրիստոսը հարություն առնելուց հետո երկինք է համբարձվել (Ձիթենյաց լեռան այն կատարից, որի քարերից մեկին իբր դրոշմվել է նրա աջ ոտնատեղը)։ 326 թվականին կամ 333 թվականին Հռոմի Կոստանդիանոս Մեծ կայսեր մայրը՝ Հեղինեն, Ձիթենյաց լեռան վրա հիմնել է բազիլիկ եկեղեցի (վերակառուցվել է III դարում, կործանվել է XI դարում)։ V-VI դարերում այնտեղ եկեղեցի են հիմնել նաև հայերը։ Հայտնաբերվել է հայերեն գրությամբ ու հայական զարդաքանդակներով (սիրամարգ, կաքավ ևն պատկերներ) VI դ. խճանկարի նմուշ։ Ձիթենյաց լեռան վրա հետագայում կառուցվել են նաև այլ եկեղեցիներ ու մատուռներ։ Ձիթենյաց լեռն այժմ քրիստոնյա ժողովուրդների սրբավայր է։


== Ծանոթագրություններ ==
Ֆանգա

Ֆանգա (ռուս.՝ Фанга, բաշկիրերեն՝ Фөнгә), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուշոմիր

Ուշոմիր (ուկրաիներեն՝ Ушомир), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1683 թվականին։
2001 թվականի տվյալներով Ուշոմիր գյուղում բնակվում էր 1 323 մարդ։ Բնակավայրը զբաղեցնում է 2979 կմ² տարածք։ Բնակչության խտությունը կազմում էր 444,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիկլիվեց

Կրիկլիվեց (ուկրաիներեն՝ Крикливець), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1500 թվականին։
2001 թվականի տվյալներով Կրիկլիվեց գյուղում բնակվում էր 1 139 մարդ։ Բնակավայրը զբաղեցնում է 2,35 կմ² տարածք։ Բնակչության խտությունը կազմում էր 484,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ոսկե արահետ

«Ոսկե արահետ» (վրաց.՝ ოქროს ბილიკი), խորհրդային արկածային գեղարվեստական ֆիլմ, որը նկարահանվել է Թբիլիսիի կինոստուդիայում 1945 թվականին։


== Սյուժե ==
Ֆիլմի գործողությունները տեղի են ունենում 1918 թվականին։ Ալթայի լեռներում գտնվող խուլ գյուղերից մեկում գտնվում է ոսկե գաղտնի հանք, որը մշակում են գերմանացի գաղութարարները։ Մաքսանենգությամբ ոսկին ուղարկվում է Չինաստան։ Ապօրինի գործունեությունը դադարեցնելու և ոսկու արդյունահանումը նոր իշխանության վերահսկողության տակ վերցնելու համար այն տարածք, որտեղ տեղի է ունենում հանքարդյունաբերությունը, ուղարկվել է կոմունիստ, պարտիզանների հրամանատար Եգոր Պերեկրեստովը։ Նրան հաջողվում է հայտնաբերել հանքատեղը, ինչի մասին հայտնելու համար նա ուղարկում է հանձնակատարի, սակայն ինքը զոհվում է ամբողջ ջոկատի հետ միասին։


== Դերերում ==
Վլադիմիր Չոբուր
Պյոտր Սոբոլևսկի
Անդրեյ Ֆայտ
Կոտե Դաուշվիլի
Լ. Ռոմանով
Վիկտոր Կուլակով
Բորիս Անդրեև
Լեյլա Աբաշիձե as Juta
Նիկոլայ Գորլով


== Նկարահանող խումբ ==
Ռեժիսոր՝ Կոնստանտին Պիպինաշվիլի
Սցենարիստներ՝ Գրիգորի Կոլտունով, Կոնստանտին Պիպինաշվիլի
Կոմպոզիտոր՝ Ալեքսեյ Մաճավարիանի, Իվան Գոկիելի
Օպերատոր՝ Ֆելիքս Վիսոցկի


== Ծանոթագրություններ ==
Միսրատա

Միսրատա, հնում՝ Միսուրատա (արաբ․՝ مصراته‎‎), քաղաք Լիբիայի հյուսիս-արևմուտքում, համանուն մունիցիպալիտետի մայրաքաղաքը։ Երկրի երրորդ ամենամեծ քաղաքն է Տրիպոլիից և Բենգազիից հետո։
Քաղաքը գտնվում է Էլ Բարք հրվանդանի մոտ՝ Միջերկրական ծովի ափին։


== Բնակչություն ==
Բնակչությունը՝ 259 056 մարդ (2010 թվականի տվյալներով)։


== Ստուգաբանություն ==
Միսրատայի անվանման սեմական ստուգաբանությունը կապված է այն հանգամանքի հետ, որ քաղաքը տեղակայված է փյունիկյան Կարթագենից դեպի արևելք։ «Արևելք» բառը՝ որպես վայրի անվան օգտագործումը տարածված է սեմական այլ լեզուներում, օրինակ՝ Միշրաքը՝ արաբերենով, Մասրախը՝ սաբեյական լեզվով և Միզրախը՝ հին եբրայերենով։


== Պատմություն ==

Ըստ տարբեր աղբյուրների՝ համաձայնություն չկա այն հարցի շուրջ, թե արդյոք քաղաքը հիմնադրվել է փյունիկեցիներ (3000 տարի առաջ), հին հռոմեացիների կամ մուսուլման նվաճողների կողմից (մ․թ․ա․ 7-րդ դար), և այն մասին, թե ինչ է եղել նրա հին անվանումը (Տուբակտիս, Տուբակտ կամ Տուբարտիս)):


=== Քաղաքացիական պատերազմ ===
2011 թվականին Լիբիայում ապստամբության ժամանակ քաղաքը եղել է ընդդիամադիր ուժերի կենտրոններից մեկը։ Քաղաքն ակտիվորեն ռմբակոծվել է և մեծապես ավերվել։


== Տնտեսություն ==


=== Արդյունաբերություն ===
Միսրատան երկրի կարևոր տնտեսական կենտրոնն է։ Քաղաքն ունի մետալուրգիական արդյունաբերություն, գազի վերամշակման գործարան, սննդի արդյունաբերության մի շարք ձեռանարկություններ, և տեքստիլ ձեռնարկություններ։
Քաղաքից արևելք է գտնվում Libyan Iron and Steel Company մետալուրգիական կոմբինատը, որը խոշորագույններից մեկն է արաբական երկներում։


=== Տրանսպորտ ===
Քաղաքը տրանսպորտային հանգույց է, որտեղ միանում են առափնյա քաղաքները, ինչպես նաև ներքին շրջանները միացնող ճանապարհները։ Քաղաքից 10 կմ հեռավորության վրա տեղակայված է Քասր Ահմադի մեծ նավահանգիստը։


== Աշխարհագրական դիրք ==
Գտնվում է Էլ Բարկ հրվանդանի մոտ՝ Միջերկրական ծովի ափից 5 կմ հեռավորության վրա, Տրիպոլիից 210 կմ դեպի արևելք։


== Ծանոթագրություններ ==


== Գրականություն ==
Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4
Ազատազորք

Ազատազորք (նաև՝ Ազատագունդ զորք, Ազատախումբ բանակ), հեծելազոր միջնադարյան Հայաստանում՝ կազմված սեպուհներից և ոստանիկներից։ Ի տարբերություն ռամիկներից կազմված հեծելազորի, Ազատազորքն, ընդհանուր առմամբ, նշանակում էր ազատներից (ազնվականներից) ստեղծված հեծելազոր։


== Գրականություն ==
Մանանդյան Հ., Ֆեոդալիզմը հին Հայաստանում, Ե., 1934։
Պետրաշովկա (գյուղ, Տուլչինի շրջան)

Անվան այլ կիրառումների համար տե՛ս՝ ՊետրաշովկաՊետրաշովկա (ուկրաիներեն՝ Петрашівка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1580 թվականին։
2001 թվականի տվյալներով Պետրաշովկա գյուղում բնակվում էր 553 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 325,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոհված ընդհատակյա գործիչների հուշահամալիր (Կրասնի Սուլին)

Զոհված ընդհատակյա գործիչների հուշահամալիր (ռուս.՝ Мемориал памяти погибших подпольщиков), հուշահամալիր Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Վերբենկա ավանում (քաղաքի Վերբենսկի միկրոշրջան)։ Տեղադրվել է 1995 թվականին։


== Պատմություն ==
Հայրենական մեծ պատերազմի տարիներին քաղաքի ֆաշիստական օկուպացիայի ժամանակ Կրասնի Սուլինի բնակիչները ստեղծեցին ընդհատակյա խումբ։ Ընդհատակյա գործիչները սկսեցին իրենց գործողությունները քաղաքը գրավելուց անմիջապես հետո։ Իվան Բատիշչևը, Կոնստանտին Տկաչը, Անաստասիա Պոչտովենկոն պայթեցրին Կունդրյուչյա գետի կամուրջը, որը Վերբենկան կապում է էլեկտրակայանի հետ։ Ընդհատակյա գործիչների մեկ այլ խումբ ոչնչացրեց նացիստների ստորաբաժանումը Օսինովայա բալկայում։ Հետագայում նախատեսվում էր նացիստական ​​հրամանատարական կետի ոչնչացումը։ Ֆաշիստները շուրջկալներ կազմակերպեցին՝ բռնելով բոլոր նրանց, ովքեր գոնե փոքր-ինչ կասկածելի էր թվում։ Ընդհատակյա գործիչների մի մասն ընկավ Գեստապոյի ձեռքը։
1942 թվականի սեպտեմբերի 1-ին նրանք գնդակահարվեցին Վերբենկայի հետնամասում գտնվող հակատանկային խրամատում։ Գնդակահարված պարտիզանների աճյունները 1943 թվականի մարտի 14-ին վերաթաղվեցին մետաղագործների զբոսայգում՝ եղբայրական գերեզմանում։ Ներկայում զոհված հերոսների աճյունները հանգչում են Սուլինի մետալուրգիական գործարանի բանվորների հուշահամալիրի տարածքում։
53 տարի անց Սուլինի կազակները ստանձնեցին գնդակահարության վայրում հուշարձանի ստեղծման և տեղադրման գործը։ Նրանք սեփական ձեռքերով մաքրեցին տարածքը, պատրաստեցին բետոնի լուծույթը, շարեցին սալիկները։ Հուշահամալիրի ստեղծմանը մեծ օգնություն են ցուցաբերել նաև բազմաթիվ քաղաքային կազմակերպություններ։


== Ծանոթագրություններ ==
Անդրիան Կրոյտորու

Ադրիան Կրոյտորու (անգլ.՝ Adrian Croitoru, փետրվարի 24, 1971(1971-02-24), Tudora, Բոտոշանի, Ռումինիա), ռումինացի ձյուդոիստ, Ռումինիայի չեմպիոն, Եվրոպայի առաջնությունների չեմպիոն և մեդալակիր, աշխարհի առաջնությունների մեդալակիր, երեք օլիմպիադաների մասնակից։


== Կյանք և գործունեություն ==
Ադրիան Կրոյտորուն հանդես է եկել թեթև քաշային կարգում։ Կշռել է մինչև 90 կգ։ 1992 թվականին Փարիզում կայացած Եվրոպայի առաջնությունում նա կիսաեզրափակչում հաղթեց շվեյցարացի Դանիել Կիստլերին, իսկ եզրափակիչում պարտվեց ֆրանսիացի Պասկալ Տայոյին։ 1993-2001 թվականներին ինը անգամ դարձել է Ռումինիայի չեմպիոն։ 2000 թվականին եղել է Եվրոպայի առաջնությունների չեմպիոն, 1992 թվականին՝ արծաթե մեդալակիր, իսկ 1991, 1994 թվականներին՝ բրոնզե մեդալակիր։ Երկու անգամ՝ 1993 և 1999 թվականներին դարձել է աշխարհի առաջնության բրոնզե մեդալակիր։ 1992 թվականին Բարսելոնայի ամառային Օլիմպիական խաղերում նա զբաղեցրեց հինգերորդ տեղը։ Ատլանտայի հաջորդ Օլիմպիական խաղերում նա նույնպես դարձավ հինգերորդը։ 1999 թվականին Բիրմինգհեմում կայացած աշխարհի առաջնությունում նա պարտվեց իր առաջին մենամարտում բրազիլացի Կառլոս Օնորատոյի դեմ։ Ռեփեշաժում չորս հաղթանակ տանելով, այդ թվում՝ Ռուսլան Մաշուրենկոյի նկատմամբ, Կրոյտորուն դուրս եկավ բրոնզե մեդալի համար պայքարում և հաղթանակ տարավ նաև ղազախ Սերգեյ Շակիմովի նկատմամբ։
Կրոյտորուն վերջին ամառային Օլիմպիական խաղերում իր համար 2000 թվականին Սիդնեյում նա գրավեց իններորդ տեղը։


== Սպորտային գործունեության ավարտ ==
Ադրիան Կրոյտորուն 2001 թվականի մրցաշրջանից հետո Ադրիան Կրոյտորուն ավարտեց իր միջազգային կարիերան որպես ակտիվ խաղացող։ Ադրիան Կրոյտորուն կարիերայից հետո աշխատել է որպես ձյուդոյի մարզիչ։ Նա Ռումինիայի տղամարդկանց գլխավոր մարզիչն էր մինչև 2018 թվականի աշխարհի առաջնությունը։


== Ծանոթագրություններ ==


== Արտաքին հղումներ ==
Адриан Кройтору – օլիմպիական վիճակագրությունը Sports-Reference.com կայքում (անգլ.)
Ռիկսու

Ռիկսու (էստ․՝ Riksu), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օջախ (եկեղեցի)

Օջախ, եկեղեցի Արցախի Հանրապետության Մարտունու շրջանի Հաղորտի գյուղում, աղբյուրի մոտ։ Շրջակայքում կան մի քանի խաչքարեր։ Եկեղեցին ավերակ է։ Գյուղի մյուս եկեղեցին կոչվում է Սուրբ Աստվածածին։


== Ծանոթագրություններ ==
Ես, Պիկասոն

«Ես, Պիկասոն» (իսպ.՝ Yo, Picasso), իսպանացի և ֆրանսիացի նկարիչ Պաբլո Պիկասոյի ինքնադիմանկարը՝ ստեղծված 1901 թվականին։ Յուղաներկով նկարված կտավ է։ Չափսը կազմում է 73,5 х 60,5 սմ։ Նկարը ներառվում է մասնավոր հավաքածուի մեջ։


== Պատմություն և նկարագրություն ==
1901 թվականի ամռանը 19-ամյա Պիկասոն տեղափոխվում է Փարիզ, որպեսզի Ֆ. Իտուրինոյի հետ բացի Լաֆֆիտ փողոցում գտնվող հեղինակավոր Ամբրուազ Վոլարի պատկերասրահում ցուցահանդես։   Պատրաստվելով ցուցահանդեսին՝ նա նկարել է 75 նկար՝ հուսալով հաստատվել ժամանակակից արվեստի աշխարհում։ Հենց այստեղ էլ Պիկասոն ներկայացնում է իր «ես, Պիկասոն» ինքնադիմանկարը։  Սա 1901 թվականին նկարված 3 ինքնադիմանկերներից առաջինն է։
Հետևելով դասական դպրոցի կոմպոզիցիոն ավանդույթներին՝ նկարիչն իրեն պատկերել է մոմի լույսի ներքո՝ պատկերի առջև նստած։ Նրա սպիտակ, հասարակ վերնաշապիկը և նարնջագույն շարֆը արդյունավետ հակադրվում են պայծառ կապտականաչ ֆոնի հետ։ Նկարչի թափանցող, դրամատիկ հայացքը ուղղված է հանդիսատեսին։ Նա նայում է ինքնավստահ վարպետի վճռական դեմքով՝ հավատալով, որ աշխարհը կճանաչի իրեն Պիկասո անունով։ Սա եղել է գեղանկարչության նոր ուղղության փնտրտուկների ժամանակ։ Դիմանկարում օգտագործված նորույթները, հաղորդում էին նրան հոգեբանական խորություն այն շրջանում, երբ նրա աշխատանքներում սկսեցին գերակշռել սառը երկնագույն երանգը։
1981 թվականին ամերիկացի կոլեկցիոներ և բարերար Ու. Չերրին 5 800 000 դոլարով Սոթբիս աճուրդից գնում է նկարը։ 1989 թվականի մայիսին նա կրկին նկարը աճուրդի է հանում, որտեղ նկարը 47 900 000 դոլարով վաճառում է հույն կոլեկցիոներ և մագնատ Ս. Նիարհոսին։


== Ծանոթագրություններ ==
Անդրիանովո (գյուղ, Պերեսլավսկի շրջան)

Անդրիանովո (ռուս.՝ Андрианово), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 225 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր ձկնկուլ

Փոքր ձկնկուլ (լատ.՝ Phalacrocorax pygmeus), ձկնկուլների ընտանիքին պատկանող թռչուն։ Տարածված է Ալժիրում, Բալկանյան թերակղզում, Հունգարիայում, Սև և Կասպից ծովերում, Սիրդարիայում, Փոքր Ասիայում և Իրաքում։ Քաշը կազմում է 600-1000 գրամ։ Հայաստանում համարվում է որպես ձմեռող տեսակ (նախկինում՝ բնակվող, չվող)։ Թվաքանակը փոքր է։ Մինչ Սևանա լճի մակարդակի նվազելը նրանք բնադրվում էին Գիլլիի եղեգնուտներում, մեծ ձկնկուլների հետ։ Ձվադրում է ապրիլ-մայիս ամիսներին, դնում է 5-6 երկնագույն ձու։ Սնվում է մանր ձկներով։ Միսը որպես սնունդ պիտանի չէ։ Գրանցված է Հայաստանի Կարմիր գրքում։


== Տարածվածություն ==
Տարածված է Հարավային Եվրոպայում, Առաջավոր և Միջին Ասիայում, Փոքր Ասիայում, Իրաքում և Հարավային Կովկասում։ Հայաստանում չուի ընթացքում հանդիպում է Սևանա լճի ավազանում և հազվադեպ նաև ամռանը։ Տարածված է Արարատյան հարթավայրի ձկնաբուծական լճակներում և Սևջուր գետի եղեգնի բուսուտներում։ Բնադրող զույգերի քանակը տատանվում է 200-400-ի սահմաններում, ներկայումս հիմնականում ապրում և ձվադրում են Արմաշի ձկնաբուծական լճակներում՝ մեծ ձկնկուլի հետ համատեղ։


== Էկոլոգիա ==
Ապրում են լճերում, ճահճուտներում, գետերում, ձկնաբուծական լճակներում, ճահճային բուսուտներում, Սևջուր գետի համակարգի ջրաճահճային մացառներում և եղեգնուտներում, որտեղ եղեգնուտների այրման հետևանքով ապրելավայրերը խիստ դեգրադացվել են։ 10-20 զույգից կազմված փոքր գաղութներով բնադրվում են Սևջուր գետի համակարգում, հաճախ՝ նաև ջրաճահճային այլ թռչունների հետ։ Նստակյաց են։ Բույնը աղուտային, կոնաձև, եղեգից է, ջրաճահճային բուսուտներում, եղեգնի ջարդված ցողունների վրա։ Ձվերը 42,5-53,5 մմ են, 4-5 հատ, բաց երկնագույն։ Թխսումը մոտ մեկ ամիս է, ձագերը լինում են մերկ և անօգնական, արագորեն աճում են և 2,5 ամսականում կարողանում են թռչել։


== Պահպանություն ==
Հազվագյուտ, անհետացող տեսակ է, որը գրանցված էր նախկին ԽՍՀՄ Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։ Գրանցված է Բեռնի կոնվենցիայի Հավելված 2-ում։
Չուի և ձմեռման ժամանակ Արարատյան հարթավայրի գերխոնավ տարածքներում հաշվառվում է 1500-3000 առանձնյակ։ Բնադրող և ձմեռող անհատների թվաքանակի աճը նկատվում է տարեցտարի։
Վտանգման հիմնական գործոններն են տնտեսական գործունեության և եղեգնուտների հրդեհման հետևանքով բնադրավայրերի ոչնչացումը և ձմռան ամիսներին որսագողությունը։
Պահպանվում է «Սևան» ազգային պարկում։


== Ծանոթագրություններ ==
Մեծ Բրիտանիայի տնային առաջնություն 1933/1934

1933/1934 մրցաշրջանի Մեծ Բրիտանիայի տնային առաջնությունը քառասունվեցերորդն էր։ Հաղթող դարձավ  Ուելսի հավաքականը, որի համար 1930-ականները վերելքի տարիներ էին։
Ուլսցիները հաղթեցին երկու ավանդական ֆավորիտներին՝  Շոտլանդիայի և  Անգլիայի հավաքականներին և ոչ-ոքի գրանցելով իռլանդացիների հետ։ Անգլիացիները երկրորդն էին՝ հաղթանակներ տանելով շոտլանդացիների և իռլանդացիների նկատմամբ, սակայն սեփական հարկի տակ ուելսցիներից կրած դաժան պարտությունը նրանց զրկեց տիտղոսից։ Իռլանդացիները հաղթեցին շոտլանդացիներին՝ այդպիսով ապահովելով երրորդ տեղը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Սուրեն Պողոսյան (այլ կիրառումներ)

Սուրեն Պողոսյան անունը կարող է վերաբերել հետևյալ անձանց.

Սուրեն Պողոսյան (1908-1988), հայ խորհրդային կենսաբան, խաղողագործ-սելեկցիոներ։
Սուրեն Պողոսյան (երգիչ) (1943-2009), հայ երգիչ։
Սուրեն Պողոսյան (գրող) (1950), հայ բանաստեղծ։
Խարմանջիկ

Խարմանջիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ալավերդի (ժամանակավոր գետակ)

Անվան այլ կիրառումների համար տե՛ս՝ Ալավերդի (այլ կիրառումներ)Ալավերդի, ժամանակավոր գետակ հայկական լեռնաշխարհում, Դեբեդի ավազանում։ Դեբեդի մեջ է թափվում ձախից։ Երկարությունը 10 կմ։


== Ծանոթագրություններ ==
Մագարամկենտսկի շրջան (Դաղստան)

Մագարամկենտսկի շրջան (ռուս.՝ Магарамкентский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1943 թվականին։ Վարչական կենտրոնը՝ Մագարամկենտ։


== Աշխարհագրություն ==
Շրջանի տարածքի մակերեսը կազմում է 654,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 62195 մարդ։ Բնակչության խտությունը կազմում էր 95,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբրի Կամպու

Աբրի Կամպու (պորտ.՝  Abre Campo), համայնք Բրազիլիայում՝Մինաս Ժերայս նահանգի կազմում։ Գտնվում է Մինաս Ժերայսնահանգի հյուսիսարևելյան մասում։ Բնակչությունը կազմում է 13 313 մարդ՝ 2006 թվականի տվյալներով։ Գրավում է 471,055 կմ2 տարածք։ Բնակչության խտությունը կազմում է՝ 28,3 մարդ/կմ2։


== Պատմություն ==
Քաղաքը հիմնադրվել է 1889 թվականի հուլիսի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 46.193.587,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.465,65 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,719 (տվյալները ՄԱԿ-ի զարգացման ծրագրի)։


== Ծանոթագրություններ ==
Էլիաս Խակոմե

Էլիաս Խակոմե Գերերո (իսպ.՝ Elías Jácome Guerrero, նոյեմբերի 2, 1945(1945-11-02), Էկվադոր - հուլիսի 27, 1999(1999-07-27))՝ էկվադորցի նախկին ֆուտբոլային մրցավար։ Առաջին էկվադորցի մրցավարն է, որը վարել է ֆուտբոլի աշխարհի առաջնության հանդիպում։ Սպասարկել է Իտալիայում կայացած 1990 թ. աշխարհի առաջնության Իսպանիայի ու Հարավային Կորեայի միջև հանդիպումը։ Խակոմեն ՖԻՖԱ-ի մրցավար է եղել 1977-1992 թթ. ընթացքում։


== Հղումներ ==
Տեղեքարտ Էլիաս Խակոմե worldreferee.com, worldfootball.net (en)
Վեսսո

Վեսսո (ֆր.՝ Vesseaux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1577 մարդ, բնակչության խտությունը` 84.29 մարդ/կմ²։ Բնակավայրը զբաղեցնում է 18.71 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 130 կմ հարավ, Պրիվա քաղաքից` 16 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1034 աշխատունակ (15-64 տարեկան) բնակիչ, որոնցից ակտիվ էին 762-ը, իսկ ոչ ակտիվները` 272։ Ակտիվության ցուցանիշը կազմում է 73,7 %։ 762 աշխատունակ մարդկանցից աշխատել է 693 անձ (367 տղամարդ և 326 կին)։ Գործազուրկ են եղել 69 անձ (28 տղամարդ և 41 կին)։ 272 անաշխատունակներից 77-ը եղել են աշակերտներ կամ ուսանողներ, 110-ը` թոշակառուներ, իսկ 85-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միլիսի (Քեդայի շրջան)

Միլիսի (վրաց.՝ მილისი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 16 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 123 մարդ։


== Ծանոթագրություններ ==
Ռուխ (այլ կիրառումներ)

Ռուխ, կարող է վերաբերել՝

Ռուխ - գյուղ Վրաստանում։ Գտնվում է Սամեգրելո-Զեմո Սվանեթի մարզի Զուգդիդի շրջանում
Ռուխ - ֆուտբոլային մարզադաշտ Իվանո-Ֆրանկովսկ քաղաքում
Բելոյարսկոե (գյուղ, Նեդրիգայլովի շրջան)

Բելոյարսկոե (ուկրաիներեն՝ Білоярське), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բելոյարսկոե գյուղում բնակվում էր 197 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)